
<<สถานที่เดิมพัน>>

      เดินทางจากถนนรามคำแหงขาเข้า เลี้ยวเข้าซอยรามคำแหง 44 ตรงไปประมาณ 25 เมตรร้านอยู่ขวามือ ตรงข้ามคอนโดลุมพินีครับ

<<เจ้ามือใหญ่กล่าวแนะนำ>>

    ตั้งแต่น้อง GB และทีมงาน เดินเข้ามานั่งในร้าน ตาลุงขี้เมา เหมือนจะเป็นขาประจำของร้าน ที่ดูเหมือนสนิทสนมพนักงานเสิร์ฟมือชงเหล้า ก็เอะอะโวยวายน่ารำคาญตลอดๆ ไม่รู้แกไปเฮิร์ตเรื่องอะไรมา หรือกลุ้มใจที่ไม่รู้ว่าเพลงที่มีงูออกมา คือเพลงอะไร 555+ ว่าแล้วเรากลับมาเข้าเรื่องร้านกันต่อดีกว่า และขอร้องเรื่องเดียว คือ ลุงอย่าเต้นงูเลย เดี๋ยวพวกผมพุ่ง 55555+ 

     ความหวังที่จะลงลิ้นลิ้มชิมรส (ทีมงานบอก ลงลิ้นนี่ มันฟังทะแม่งๆ ไงไม่รู้นะคะพี่ 555+) ร้านนี้เป็นจริงขึ้นแล้วในวันนี้ จากที่พวกเราพยายามจะติดตามร้านนี้มานาน เพราะจากเดิมทีที่อยู่หลังสนามมวยราชดำเนิน แล้วก็ย้ายมาใกล้ๆแถวๆหัวหมาก จนในที่สุดมาหยุดอยู่ที่ในซอยรามคำแหง 44 จนได้ 555+

     ร้านอาหารไทยร้านนี้ ไม่ได้เป็นเพื่อนพี่น้องกับรุ่งสุรีย์ โภชนา ที่ขาย ข้าวหมูแดง หมูกรอบ ซอยรามคำแหง 60 แต่อย่างใด อย่าไปสับสนกัน 555+ เห็นชื่อคล้ายๆ แถมเปิดใกล้ๆกันก็อย่าไปเหมาๆ 555+ เพราะร้านนี้เป็นอาหารไทยที่มาแบบครบเครื่อง ทั้งกับแกล้ม ของทอด อีสานและอาหารทะเลแบบจัดเต็มไม่เบา พร้อมขนมหวานนิดหน่อย แต่ที่เอร็ดและแนะนำกันมากคงเป็น กุ้งกรอบ กุ้งกระเบื้อง หลนปู แกงคั่วหอยขม และขาหมูทอด เป็นต้น ด้วยสโลแกนร้านที่อาหารเด็ด ราคาไม่แพง จานเริ่มต้นไม่เกิน 100 บาทก็มีมากพอสมควร คงจะตอบโจทย์หลายๆคนได้พอดู แต่จะเด็ดดวงตามชื่อเสียงที่โด่งดัง หรือน่าชังดั่งลุงที่ไม่รู้ว่าเพลงที่มีงูออกมา 555+ คงต้องลองไปท้าวัดใจดูจ๊ะ

<<คู่ต่อสู้วัดใจ>>

     - ปูนิ่มหลน (100บาท) ???????????????? :จานใหญ่ๆ และหนักๆด้วย 555+ ผักสดมาพอประมาณรายล้อมหลนที่อยู่ตรงกลาง แต่ปูนิ่มหลนมาหนักแน่นถ้วยโตดีแท้ แปลกๆดีเหมือนกัน 555+ ธรรมดาๆร้านอื่นๆเค้าจะผักเยอะๆ หลนถ้วยน้อยๆ 555+ หลนสีสวย ดูเข้มข้น หอม มัน มีปูมาตัวโตไม่เบาเลย ลอยล่องอยู่ในถ้วย โดนใจไม่เบาจ๊ะ

     - ต้มแซ่บกระดูกหมู( เล็ก 100 บาท)???????????? :เนื้อหมูติดกระดูกอ่อนๆ โยนมา 6-7 อัน ชิ้นใหญ่ดีใช้ได้ น้ำซุปออกใส แต่ก็เน้นสมุนไพรหนาแน่นดี พริกแห้งสาดๆ เปรี้ยวนำพอใช้ได้ ดีพอใช้ได้จ๊ะ

     - กุ้งกระเบื้อง( 100บาท) ???????????????? :เนื้อกุ้งเน้นดี ผสมแป้งมาไม่เยอะ ทอดมาเนื้อนอกกรอบ ด้านในนุ่มแน่น ทานกับน้ำจิ้มบ๊วยได้ดี ดีใช้ได้จ๊ะ

     - ปลากระพงทอดน้ำปลา(280บาท)???????????????? :ปลาตัวใหญ่ๆดีใช้ได้เลย ผ่าแหวก ทอดมาไม่เยิ้ม ไม่อมน้ำมัน นอกดูกรอบ ทานคู่กับน้ำยำ ถั่วลิสงคั่วมาเม็ดโตๆเต็มๆ มะม่วง, หอมแดงซอยและพริก รสออกเข้มข้นดีใช้ได้ เข้ากันได้ดีเลยจ๊ะ

     - ข้าวสวย (10บาท)  
     - น้ำแข็งถัง (20บาท)
     - น้ำเปล่า (10บาท) 
     - เบียร์ (50 บาท)

<<จบเกมส์แลกชิพ ดูผลงาน>>

     >รสชาติ – 3.75/5 :วัตถุดิบนั้นดีใช้ได้เลย ปูหลนโดดเด่น กะทิเข้มข้น หอม หวาน มัน เด็ดไม่เบา ได้ความคับแน่นของเนื้อ มีความสดใหม่สะอาดรสสัมผัสสร้างความพอใจให้เราไม่น้อยด้วยเนื้อปูหลนที่นิ่ม แน่น ทานสนุก ปลาทอดออกมากรอบดี ตอบโจทย์ไม่เบา ความเข้มข้นดี ความจัดจ้านพอใช้ได้ ต้มไม่แซ่บเท่าไหร่ แต่ได้สมุนไพรหนักแน่นดีไม่เบา กลิ่นหอมดีใช้ได้ รวมๆแล้ว ดีพอใช้ได้จ๊ะ

     >ราคา – 4/5 :คบหากันได้ฉันมิตรสนิทส่วนตัวพอใจกับคุณภาพพอสมควร ซึ่งค่อนข้างเกินคาดเล็กน้อย ในบางรายการ แต่ก็ถือว่าไม่ได้ดีมากมายจนปากอ้า 555+ ปริมาณก็ดูเหมาะสมดีไม่แรงจนเกินไป เป็นราคาท้องตลาดทั่วๆไปแต่ด้วยคุณภาพระดับนี้ น้อง GB จึงจัดไปให้ที่4กะโหลก!!!

     >บรรยากาศ – 3.5/5 :ร้านก็กว้างขวางดีใช้ได้เป็นแนวเปิดโล่ง มีชายคา พร้อมห้อง Vipติดแอร์ จุคนได้ประมาณ 20-30 คน เหมาะแก่การจัดเลี้ยงดีใช้ได้ แถมมีคาราโอเกะให้ได้แผดเสียงแข่งกันได้ 555+ Wifi บริการตามสะดวก แต่ละพื้นที่ดูสะอาดสะอ้านและเป็นระเบียบเรียบร้อยดีใช้ได้ ห้องน้ำสะอาดดีครับ

     >บริการ – 3.5/5 :น้องๆพนักงาน พูดจาสุภาพและยิ้มแย้มแจ่มใสดีใช้ได้ บริการรวดเร็วให้คำแนะนำและเชียร์แขกดีใช้ได้แนะนำอาหารได้ดีพอสมควร มีความรู้การตระเตรียมนั้นรวดเร็วดี แต่ควรจะแสดงบิลอาหารให้ชัดเจนกับลูกค้าจะดีมาก เมื่อเทียบกับการที่น้องเดินมาบอกยอดบิลราคาเพียงอย่างเดียว 555+ สถานที่จอดรถสะดวกสบายดี หน้าร้านจอดได้ 10-12 คันสบายๆเลยครับ

<<ประกาศศักดา ว่าข้าผลงานเป็นอย่างไร>>

     พอได้อวดกันเบาๆจ๊ะ 

---------------------------------------------------------------------
    “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
